અમીતભાઈની ગાડી કર્ણાવતી ક્લબની અંધારી ગલીમાં વળી. આગળે એક-બે સ્ટ્રીટ લાઇટ ચાલુ હતી તેના અજવાળામાં અમીતભાઈએ ગાડી ઉભી રાખી. હવે અમીતભાઈએ અપહરણકારનો ફોન કરી કહ્યું, ‘હું આવી ગયો છું, પૈસા લઇ જાવ.’ રાતના લગભગ ૨ વાગ્યા હતા. એક એક્ટિવા પર બે યુવકો ગલીમાં વળ્યાં. તે અપહરણકાર હોવાની શંકા પોલીસને આવી ગઇ પરંતુ જ્યાં સુધી રૂપિયા ભરેલી બેગ ન પકડે તે પહેલા તેમને પકડી પાડવા તે એક ઉતાવળીયુ પગલુ હતુ.